作者：张炎
词牌/韵律：摸鱼子

paragraphs: 想西湖、段桥疏树。
梅花多是风雨。
如今见说闲云散，烟水少逢鸥鹭。
归未许。
又款竹谁家，远思愁□庾。
重游倦旅。
纵认得乡山，长江滚滚，隔浦正延伫。
垂杨渡。
握手荒城旧侣。
不知来自何处。
春窗翦韭青灯夜，疑与梦中相语。
阑屡拊。
甚转眼流光，短发真堪数。
从教醉舞。
试借地看花，挥毫赋雪，孤艇且休去。